Alfa Romeo 156

Alfa Romeo 156 (Typ 932) je automobil strednej triedy, ktorý v rokoch 1997 až 2005 vyrábala talianska automobilka Alfa Romeo (verzia Crosswagon sa vyrábala do konca roku 2006 a sedan do konca roku 2005 v Európe). Model 156 bol predstavený v roku 1997 na Frankfurtsom autosalóne, kedy nahradil Alfa Romeo 155. automobily boli vyrábané v závode Fiat Group v Pomigliano d'Arco v Taliansku a v závode General Motors v Rayongu v Thajsku. Medzi rokmi 1997 a 2005 bolo vyrobených 680 000 automobilov Alfa Romeo 156, čo bolo obrovským úspechom pre automobilku.

Model 156 bol dostupný vo verziách sedan a kombi zvané "sportwagon" spoločne so siedmymi dostupnými motorizáciami. Takisto model 156 prešiel dvomi faceliftami, prvým v roku 2002 a druhým v roku 2003. V reklama na verziu Sportwagon si zahrala herečka Catherine Zeta-Jones.

Alfa Romeo 156 vo verzii sedan sa prestal v Európe vyrábať koncom roku 2005, avšak verzia Q4 Crosswagon s pohonom 4 × 4 sa vyrábala do konca roku 2006. Model 156 bol nahradený modelom 159, z ktorého tiež vzniklo dvojdverové kupé Brera, ktoré nahradilo kupé GTV spolu aj s kabrioletom Spider. V roku 1998 vyhral model 156 cenu Európske auto roka.

Verzia GTA
V septembri 2001 boli na Frankfurtskom autosalóne uvedené verzie 156 GTA a Sportwagon GTA. GTA pochádza z názvu automobilu Alfa Romeo GTA zo 60. rokov, pričom GTA písmená znamenajú Gran Turismo Alleggerita (odľahčený Grand tourer). Hoci názov naznačuje, že verzia GTA je ľahšia ako základný model 156, vôbec to tak nebolo. Bola ešte o 91 kg ťažšia ako model 156 s motorom 2,5 V6. Celkovo sa vyrobilo 2973 verzii GTA sedan a 1678 GTA Sportwagon.

S jej 3,2 litrovým motorom je ľahké dosiahnuť spotrebu v meste 18,1 l/100 km, pričom kombinovaná je 12,1 l/100 km a mimo mesta je 8,6 l/100 km. Prvá verzia GTA bola predaná online aukciou, pričom jej konečná víťazná cenová ponuka bola 48 691,26 eur. Táto suma bola venovaná charitatívnemu fondu Telethon. Verzia GTA bola vybavená buď 6-rýchlostnou manuálnou prevodovkou alebo 6-rýchlostnou Selespeed (s pádlami pod volantom) hydraulicky ovládanou spojkovou manuálnou prevodovkou. Výkon verzie GTA bol zvýšený na 184 kW/250 koní, svetlá výška bola znížená a použité bolo tiež tvrdšie odpruženie, výraznejší bodykit a kožený interiér. Odpruženie bolo špecificky navrhnuté pre verziu GTA divíziami Fiat Research Centre a Fiat Auto Design and Development Department. Riadenie malo rýchlejšiu odozvu, je potrebných len 1,7 otáčky, oproti 2,1 na klasickej verzii 156. Verizia GTA mala tiež väčšie brzdy Brembo (vpredu 305 mm priemer kotúčov, vzadu 276 mm priemer kotúčov). Predné brzdové kotúče boli neskôr zväčšené na priemer 330 mm. Následne v októbri 2005 bola výroba verzie GTA ukončená z dôvodu prechodu na výrobu nového modelu 159.

Technické údaje
 Model Motor Zdvihový objem Ventily Max. výkon Max. krútiaci moment 0–100 km/h Max. rýchlosť Roky Poznámka Benzínové motory1.6 TSR4 TS1598 cm³16 DOHC VVT88 kW/120 koní pri 6300 ot/min144 Nm pri 4500 ot/min10,5 s200 km/h1997–20061.8 TSR4 TS1747 cm³16 DOHC VVT VLIM106 kW/144 koní pri 6500 ot/min169 Nm pri 3500 ot/min9,3 s210 km/h1997–2000Euro21.8 TSR4 TS1747 cm³16 DOHC VVT VLIM103 kW/140 koní pri 6500 ot/min163 Nm pri 3900 ot/min9,4 s208 km/h2001–2006Euro32.0 TSR4 2BS TS1970 cm³16 DOHC VVT VLIM114 kW/155 koní pri 6400 ot/min187 Nm pri 3500 ot/min8,6 s216 km/h1997–2000Euro22.0 TSR4 2BS TS1970 cm³16 DOHC VVT VLIM110 kW/150 koní pri 6300 ot/min181 Nm pri 3800 rot/min8,8 s214 km/h2001–2002Euro32.0 JTSR4 2BS DI1970 cm³16 DOHC VVT VLIM121 kW/165 koní pri 6400 ot/min206 Nm pri 3250 ot/min8,2 s220 km/h2002–2006Facelift2.5 Q-SystemV62492 cm³24 DOHC140 kW/190 koní pri 6300 ot/min222 Nm pri 5000 ot/min8,5 s227 km/h1997–2000Euro22.5 Q-SystemV62492 cm³24 DOHC141 kW/192 koní pri 6300 ot/min218 Nm pri 5000 ot/min8,5 s227 km/h2001–2006Euro32.5 V6V62492 cm³24 DOHC140 kW/190 koní pri 6300 ot/min222 Nm pri 5000 ot/min7,3 s230 km/h1997–2000Euro22.5 V6V62492 cm³24 DOHC141 kW/192 koní pri 6300 ot/min218 Nm pri 5000 ot/min7.3 s230 km/h2001–2006Euro33.2 GTAV63179 cm³24 DOHC184 kW/250 koní pri 6200 ot/min300 Nm pri 4,800 rpm6.3 s250 km/h2002–2005Euro3Poznámka: Verzie 2.0 TS, 2.0 JTS a GTA Selespeed majú rovnaké výkonové charakteristiky ako s manuálnou prevodovkou. Dieselové motory1.9 JTDR41910 cm³8 SOHC77 kW/105 koní pri 4000 ot/min255 Nm pri 2000 ot/min10,4 s188 km/h1997–20001.9 JTDR41910 cm³8 SOHC81 kW/110 koní pri 4000 ot/min275 Nm pri 2000 ot/min10,3 s191 km/h20011.9 JTDR41910 cm³8 SOHC85 kW/115 koní pri 4000 ot/min275 Nm pri 2000 ot/min10,3 s191 km/h2002Facelift1.9 M-JetR41910 cm³16 DOHC103 kW/140 koní pri 4000 ot/min305 Nm pri 2000 ot/min9,3 s209 km/h20031.9 M-JetR41910 cm³16 DOHC110 kW/150 koní pri 4000 ot/min305 Nm pri 2000 ot/min9,1 s212 km/h2003(*)2.4 JTDR52387 cm³10 SOHC100 kW/136 koní pri 4200 ot/min310 Nm pri 2000 ot/min9,5 s203 km/h1997–20002.4 JTDR52387 cm³10 SOHC103 kW/140 koní pri 4000 ot/min304 Nm pri 1800 ot/min9.4 s205 km/hOkt - 20002.4 JTDR52387 cm³10 SOHC110 kW/150 koní pri 4000 ot/min305 Nm pri 1800 ot/min9,4 s212 km/h2002–2007Facelift2.4 M-JetR52387 cm³20 DOHC129 kW/175 koní pri 4000 ot/min385 Nm pri 2000 ot/min8,3 s225 km/h2003–2006Druhý faceliftPoznámka (*): Max. rýchlosť verzie Crosswagon Q4 192 km/h a zrýchlenie 0–100 km/h je 10,5 sekundy, pre Sportwagon Q4 je 200 km/h a 10,2 sekundy.

Motoršport
Alfa Romeo 156 súťažila vo viacerých šampionátoch, vrátane World Touring Car Championship, European Touring Car Championship a British Touring Car Championship. V roku 1998 ponúkla automobilka Alfa Romeo na predaj verziu 156 Skupiny N určenú na pretekársku trať.

Referencie

Iné projekty

Externé odkazy
Alfa Romeo 156 zdroje (International)

Zdroj

Kategória:Automobily Alfa Romeo
Kategória:Automobily strednej triedy
Kategória:Sedany
Kategória:Športové sedany
Kategória:Kombi
Kategória:Automobily s predným náhonom
Kategória:Automobily s pohonom 4 × 4